সাপ্তাহিক হলিডে-র সাম্প্রতিক নিবন্ধ ‘‘জিও-পলিটিক্স আন্ডার ট্রান্সফরমেশন : ওয়াশিংটন এক্সপ্রেসেস ‘গ্রেভ কনসার্ন’ ওভার ওয়ার ক্রাইম ট্রায়াল’’-এও সূ²ভাবে ওয়াশিংটনের উদ্বেগ প্রকাশের নামে যুদ্ধাপরাধী চক্রের উদ্বেগই প্রকাশ করেছেন নিবন্ধকার শহীদুল ইসলাম। বলেছেন তিনি, সাম্প্রতিক সময়ে বারাক ওবামার দক্ষিণ এশিয় নীতিতে পরিবর্তন এসেছে-চীনসংক্রান্ত পররাষ্ট্রনীতি পাল্টে গেছে। যুক্তি হিসেবে বলা হয়েছে উত্তর কোরিয়া ও ইরানের সঙ্গে যুক্তরাষ্ট্রের আলোচনায় গুরুত্বপূর্ণ ভূমিকা পালন করছে চীন। তা ছাড়া সম্প্রতি রাশিয়ার সঙ্গে চীনের বাণিজ্যসম্পর্কে অগ্রগতি ঘটায় যুক্তরাষ্ট্র উদ্বিগ্ন, তারা মনে করছে এতে তাদের ডলারসঙ্কট আরও তীব্রতর হবে। অতএব যুক্তরাষ্ট্র পড়িমড়ি চীনের দিকে বন্ধুত্বের হাত বাড়িয়ে দিয়েছে।